Երեւանի «Արմենիա» պանդոկին մէջ կայացաւ այդ ժողովը, որ ունեցաւ 200 մասնակից։ Նոյնիսկ՝ այդ ժամանակուան հոգաբարձութեան նախագահն ու այլ պաշտօնատարներ եկած էին»։ Այդ յաջող ժողովի արդիւնքով Հայաստանին իրաւունք տրուած է ունենալու առանձին կազմակերպութիւն։ Մկրտչեան կարեւոր ձեռքբերում մը կը նկատէ ասիկա, քանի որ մինչեւ Հայաստան՝ նման իրաւունք չէր տրուած չորս տարիէ ի վեր, եւ Հայաստանէ ետք ալ տրուեցաւ միայն Պելճիքային։ 2013էն ետք, երբ պաշտօնապէս ճանչցուած է «Ոիիքիմետիա Արմենիա»ն՝ զուգահեռաբար թափ տրուած է նաեւ «Ուիքիփետիա»»ի վրայ Հայաստանի ու հայ ժողովուրդի վերաբերեալ հանրագիտարանային տեղեկութիւններու տեղադրման։